ЕВРАЗИЯ ЭКОНОМИКАЛЫК КОМИССИЯСЫ
КОЛЛЕГИЯ
ЧЕЧИМ 


	2026-жылдын «12» майы
	         № 52

	                           Москва шаары



Евразия экономикалык комиссиясынын Коллегиясынын айрым чечимдерине өзгөртүүлөрдү киргизүү жөнүндө

2014-жылдын 15-августундагы Транспорт каражатынын паспортунун (транспорт каражатынын шассисинин паспортунун) жана өзү жүрүүчү машинанын жана техниканын башка түрлөрүнүн паспортунун бирдиктүү формасын киргизүү жана электрондук паспорттор системасын уюштуруу жөнүндө макулдашуунун 3-беренесинин биринчи абзацына жана Бажы бирлигинин Комиссиясынын 2011-жылдын 9-декабрындагы № 877 чечими менен кабыл алынган Бажы бирлигинин «Дөңгөлөктүү транспорт каражаттарынын коопсуздугу жөнүндө» (ББ ТР 018/2011) техникалык регламентине ылайык Евразия экономикалык комиссиясынын Коллегиясы чечти:
1. Евразия экономикалык комиссиясынын Коллегиясынын чечимдерине тиркемеге ылайык өзгөртүүлөр киргизилсин.
2. Ушул Чечим Евразия экономикалык комиссиясынын Кеңешинин 2026-жылдын 13-мартындагы № 37 «Бажы бирлигинин «Дөңгөлөктүү транспорт каражаттарынын коопсуздугу жөнүндө» (ББ ТР 018/2011) техникалык регламентине өзгөртүүлөрдү киргизүү жөнүндө» чечиминин 
1-пунктунун «б» – «д» пунктчалары күчүнө кирген датадан тартып күчүнө кире турган өзгөртүүлөрдүн 2-пунктунан (ушул Чечимге тиркеме) тышкары расмий жарыяланган датадан тартып 30 календардык күн өткөндөн кийин күчүнө кирет. 


	Евразия экономикалык комиссиясынын Коллегиясынын төрагасынын м.у.а.
	
Б. Султанов

ТИРКЕМЕ
Евразия экономикалык комиссиясынын Коллегиясынын 2026-жылдын 
12-майындагы № 52 чечимине


Евразия экономикалык комиссиясынын Коллегиясынын айрым чечимдерине киргизилүүчү
ӨЗГӨРТҮҮЛӨР

1. Евразия экономикалык комиссиясынын Коллегиясынын 2015-жылдын 22-сентябрдагы № 122 чечими менен бекитилген Транспорт каражаттарынын электрондук паспортторунун (транспорт каражаттарынын шассисинин электрондук паспортторунун) жана өзү жүрүүчү машиналардын жана техниканын башка түрлөрүнүн электрондук паспортторунун системаларынын иштөө тартибинин 20-пунктунун «д» пунктчасы төмөнкүдөй мазмундагы текст менен толукталсын: «анын идентификациялык белгилерин жана компоненттерин электрондук паспортту тариздөө үчүн берилген маалымдар жана документтер менен салыштыруу жолу менен. Транспорт каражатын (шассисин) идентификациялоонун өзгөчөлүктөрү, эгерде ага мурда электрондук паспорт таризделбеген болсо, Бирликке мүчө мамлекеттин мыйзамдары менен белгиленет (зарыл болсо).».
2. Евразия экономикалык комиссиясынын Коллегиясынын 2014-жылдын 9-декабрындагы № 232 чечими менен бекитилген Транспорт каражатынын тибин жактыруунун, шассисинин тибин жактыруу бланктарын, техникалык регламентке шайкештигин ырастоочу документти жокко чыгаруу жөнүндө кабарламаны, транспорт каражатынын конструкциясынын коопсуздугу жөнүндө күбөлүктү жана анын конструкциясына киргизилген коопсуздук талаптарына өзгөртүүлөр менен транспорт каражатынын шайкештиги жөнүндө күбөлүктү толтуруу эрежелеринде:
а) көрсөтүлгөн Эрежелердин № 1 тиркемесинин № 1 тиркемесинде жана № 2 тиркемесинин № 1 тиркемесинде таблицанын алдындагы акыркы абзац «ичтен күйүүчү кыймылдаткыч гана, айкалыштырылган электр кыймылдаткычы гана (бул иштөө режиминин кыскача сыпаттамасы)» деген сөздөрдөн кийин «, айкалышкан энергия орнотмосунун үзгүлтүксүз же параллелдүү түрү» деген сөздөр менен толукталсын;
б) аталган Эрежелердин № 4 жана № 5 тиркемелеринде таблицанын экинчи графасында «Гибриддик транспорт каражатынын сыпаттамасы» позиция төмөнкүдөй мазмундагы абзацтар менен толукталсын:
«тышкы булактан кубаттоо каралган же каралган эмес;
каралган иштөө режимдери (саналсын): ичтен күйүүчү кыймылдаткыч гана, айкалыштырылган электр кыймылдаткычы гана (бул иштөө режиминин кыскача сыпатталышы), айкалышкан энергия орнотмосунун үзгүлтүксүз же параллелдүү түрү».

